钦定古今图书集成/明伦汇编/氏族典/第136卷 > 《郑樵通志》 > 春居
## 钦定古今图书集成/明伦汇编/氏族典/第136卷 > 《郑樵通志》 > 春居

按《吕氏春秋》：齐宣王为太室，太益百亩，堂上三百户，
以齐之大具之，三年而未成，群臣莫敢谏。春居问于
齐宣王曰：“荆王释先王之礼乐而乐为轻，敢问荆国
为有主乎？”王曰：“为无主。贤臣以千数，而莫敢谏，敢问
荆国为有臣乎？”王曰：“为无臣。今王为太室，骚动国中，
而群臣无所措口，臣请行矣。”遂趋而出。王曰：“春子春
子反，何谏寡人之晚也？寡人请今止之。”遽召掌书曰：
“书之。寡人不肖，而好为太室。”